# Cynllun Cydraddoldeb Strategol Gyrfa Cymru 2022–2026

## Amdanom ni

Mae Career Choices Dewis Gyrfa Cyf yn masnachu fel Gyrfa Cymru Careers Wales. Mae’r cwmni’n is-gwmni sy’n eiddo llwyr i Lywodraeth Cymru a’r cyfrwng i gyflawni ei rwymedigaeth statudol i sicrhau bod gwybodaeth, cyngor ac arweiniad gyrfaoedd ar gael i blant a phobl ifanc hyd at 19 oed. Mae Gyrfa Cymru yn darparu gwasanaethau ymgysylltu â chyflogwyr i ysgolion ac yn darparu cymorth cwricwlwm addysg a phrofiadau byd gwaith. Yn y blynyddoedd diwethaf, rydym hefyd wedi ymateb yn uniongyrchol i anghenion cynyddol oedolion drwy wasanaeth Cymru’n Gweithio. Rydym yn cyflogi dros 600 o staff gan gynnwys y rheiny o fewn Gyrfa Cymru a thrwy ein gwasanaeth Cymru’n Gweithio. Rhwng popeth, mae staff wedi’u lleoli mewn 30 o leoliadau ledled Cymru.

### Ein Gweledigaeth

Creu dyfodol mwy disglair i bobl Cymru

**Ein Pwrpas**

Cefnogi pobl ifanc ac oedolion yng Nghymru i greu dyfodol mwy disglair. Byddwn yn gwneud hyn trwy fynediad at gymorth gyrfaoedd diduedd o ansawdd uchel sy’n cael effaith gadarnhaol ar ddeilliannau addysg, economaidd a llesiant unigolion.

### Ein Gwerthoedd

Rydym yn rhoi anghenion y cwsmer wrth wraidd yr hyn a wnawn.

Rydym yn cydweithio ag eraill i gyflawni nodau a rennir.

Rydym yn arloesol, wedi’n galluogi gan dechnoleg ac yn cael ein harwain gan fewnwelediad.

### Ein Hegwyddorion

Diduedd: Gweithredu fel brocer gonest i gefnogi dewisiadau a phenderfyniadau gyrfa

Personol: Sicrhau bod ein gwasanaeth cymorth gyrfaoedd cyfunol wedi’i deilwra’n benodol i anghenion unigolion

Cynhwysol: Wedi ymrwymo i gyflawni cynhwysiant, tegwch ac amrywiaeth

## **Ein hymrwymiad i Degwch, Amrywiaeth a Chynhwysiant**

Mae Gyrfa Cymru wedi ymrwymo i ddatblygu a chynorthwyo amgylchedd lle mae tegwch, amrywiaeth a chynhwysiant yn rhan annatod o bopeth a wnawn; lle mae amrywiaethau ein cwsmeriaid a’n gweithwyr yn cynrychioli ac yn adlewyrchu cymunedau Cymru.

Drwy ein gweledigaeth o greu dyfodol mwy disglair i bobl Cymru, byddwn yn sicrhau bod ein gwasanaethau’n hygyrch i bawb a’n bod yn darparu cymorth ychwanegol fel nad oes unrhyw un yn cael ei adael ar ôl.

Wrth gyflawni ein rhwymedigaethau o dan Reoliadau Deddf Cydraddoldeb 2010 (Cymru), Deddf Llesiant Cenedlaethau’r Dyfodol (Cymru) 2015 a phob deddfwriaeth berthnasol arall, mae Gyrfa Cymru wedi ymrwymo i wneud y canlynol:

* Annog diwylliant sy’n sicrhau bod tegwch, amrywiaeth a chynhwysiant wedi’u gwreiddio yn ein harferion bob dydd.
* Darparu amgylchedd lle mae ein cwsmeriaid a’n gweithlu’n cael eu cynnwys ac yn teimlo eu bod yn cael eu gwerthfawrogi, beth bynnag fo’u hamgylchiadau unigol, eu hanghenion a’u profiadau personol.
* Sicrhau bod y gwasanaethau a’r gyflogaeth yn hygyrch i bawb, beth bynnag fo’u hamgylchiadau unigol, eu hanghenion a’u profiadau byw.
* Trin ein cwsmeriaid a’n gweithwyr fel unigolion, yn deg a gyda pharch; gan roi cyfle i bawb ffynnu a datblygu.
* Rhoi’r wybodaeth a’r sgiliau i’n staff allu darparu gwasanaeth teg, amrywiol a chynhwysol a hybu dealltwriaeth o degwch, amrywiaeth a chynhwysiant.
* Gwrando ar adborth ein cwsmeriaid a staff ynghylch tegwch, amrywiaeth a chynhwysiant a gweithredu arno.
* Dileu aflonyddu neu fwlio o unrhyw fath; gan greu amgylchedd lle na chaiff ymddygiad amharchus ei oddef.
* Adolygu arferion a pholisi tegwch, amrywiaeth a chynhwysiant yn rheolaidd a chyd-gerdded â datblygiadau o ran tegwch, amrywiaeth a chynhwysiant; gan weithio gyda phartneriaid allanol i’n helpu i wneud hyn.
* Mesur ein cynnydd, bod yn dryloyw am ein gwaith tegwch, amrywiaeth a chynhwysiant a chyhoeddi dogfennau perthnasol.

## Deddf Cydraddoldeb 2010 a Dyletswydd Cydraddoldeb y Sector Cyhoeddus

Nod y Ddeddf Cydraddoldeb yw:

* Dileu gwahaniaethu anghyfreithlon, aflonyddu ac erledigaeth ac ymddygiad arall a waherddir gan y Ddeddf.
* Hyrwyddo cyfle cyfartal rhwng pobl sy’n rhannu nodwedd warchodedig a’r rhai nad ydynt.
* Meithrin perthynas dda rhwng pobl sy’n rhannu nodwedd warchodedig a’r rhai nad ydynt.

Fel corff sector cyhoeddus, byddwn yn cyflawni ein rhwymedigaethau a’n cyfrifoldebau a nodir yn Neddf Cydraddoldeb 2010 a Dyletswydd Cydraddoldeb y Sector Cyhoeddus a byddwn yn ystyried pob unigolyn wrth gyflawni ein gwaith o ddydd i ddydd yn llunio polisi, darparu gwasanaethau ac o safbwynt ein gweithwyr ein hunain. Byddwn yn dryloyw ynghylch ein gwaith o ran tegwch, amrywiaeth a chynhwysiant a byddwn yn cyhoeddi gwybodaeth yn unol â gofynion Dyletswydd Cydraddoldeb y Sector Cyhoeddus.

**Datblygu ein hamcanion cydraddoldeb strategol**

Buom yn cydweithio â Phartneriaeth Cydraddoldeb Cyrff Cyhoeddus Cymru i ddatblygu amcanion strategol a rennir. Mae’r amcanion hyn a rennir wedi’u hintegreiddio o fewn ein strategaeth a’n cynllunio ein hunain ac wedi’u defnyddio i ddatblygu ein Cynllun Cydraddoldeb Strategol ein hunain tra hefyd yn ystyried ein gweledigaeth, ein hegwyddorion, ein gwerthoedd a’n pwrpas fel y nodir yn Dyfodol Disglair.

## Partneriaeth Cydraddoldeb Cyrff Cyhoeddus Cymru

Mae Partneriaeth Cydraddoldeb Cyrff Cyhoeddus Cymru yn cynrychioli grŵp o gyrff cyhoeddus sydd wedi ymrwymo i gydweithio i uno y tu ôl i amcanion cydraddoldeb a rennir. Mae cyrff partneriaeth wedi llofnodi ‘memorandwm cyd-ddealltwriaeth’ sy’n amlinellu eu hymrwymiad i gydweithio. Mae’r dull hwn yn hyrwyddo gweithio’n gallach ac yn creu cyfleoedd ar gyfer ymgysylltu, dysgu ac ymyrraeth a rennir i gael mwy o effaith ar draws y sector cyhoeddus a gwasanaethau cyhoeddus yng Nghymru. Mae’r Bartneriaeth yn cyfrannu’n sylweddol at sicrhau cydraddoldeb ac yn rhoi cyfle i gyrff y sector cyhoeddus yng Nghymru gydweithio i gydnabod yr heriau a nodir yn adroddiad 2018 y Comisiwn Cydraddoldeb a Hawliau Dynol, [’A yw Cymru’n Decach’](https://www.equalityhumanrights.com/en/publication-download/wales-fairer-2018), a chael effaith ar y cyd arnynt.

Mae amcanion a rennir y bartneriaeth wedi’u llywio drwy ddeall mewnwelediad anghydraddoldeb, tystiolaeth a gasglwyd ar gyfer ‘A yw Cymru’n Decach – Cyflwr cydraddoldeb a hawliau dynol 2018’, adolygiad y Comisiwn Cydraddoldeb a Hawliau Dynol o ddyletswydd cydraddoldeb y sector cyhoeddus, 2019 a gwybodaeth gan ein sefydliadau ar y cyd. Roedd y broses ymgynghori yn cynnwys ymgysylltu â phobl o ystod o gymunedau a chefndiroedd amrywiol.

Mae’r amcanion lefel uchel a rennir yn cael eu cydnabod fel amcanion hirdymor a fydd yn bodoli y tu hwnt i gylch pedair blynedd y cynllun cydraddoldeb strategol. Bydd sefydliadau sy’n uno y tu ôl i’r amcanion yn cael mwy o effaith ar genedlaethau’r dyfodol i fwynhau cymdeithas decach a Chymru fwy cyfartal ac maent wedi ymrwymo i gydweithio i gyflawni’r amcanion.

## Amcanion Strategol 2022–2026 (Partneriaeth 2020–2024)

1. Cynyddu amrywiaeth a chynhwysiant y gweithlu
2. Dileu bylchau cyflog
3. Ymgysylltu â’r gymuned
4. Sicrhau bod cydraddoldeb wedi’i wreiddio yn y broses gaffael/comisiynu a’i fod yn cael ei reoli drwy gydol y cyfnod cyflawni
5. Sicrhau bod darpariaeth gwasanaeth yn adlewyrchu anghenion unigol.

### Amcan 1: Cynyddu amrywiaeth a chynhwysiant y gweithlu

Ein nod yw denu, recriwtio a chadw mwy o ymgeiswyr o gefndiroedd amrywiol fel bod ein gweithlu yn adlewyrchu poblogaeth ddemograffig amrywiol Cymru yn well, gan leihau unrhyw fylchau a all fod yn amlwg. Byddwn yn cydnabod tirwedd ddemograffig amrywiol Cymru a sut y mae hyn yn effeithio ar ddemograffeg ein gweithlu.

#### Camau gweithredu

* Parhau i gynnal arferion gorau drwy gynnal proses adolygu barhaus.
* Casglu data staff cadarn ddwywaith y flwyddyn er mwyn caniatáu i ddata meincnod gael ei osod, ei gytuno a’i fonitro.
* Adolygu polisïau recriwtio, strategaethau cyfathrebu a chyrhaeddiad recriwtio, dogfennau ac arferion recriwtio yn rheolaidd i sicrhau bod yr hyn a wnawn yn gwbl gynhwysol.
* Adolygu canfyddiadau cynllun peilot Ein Gweithle yn y Dyfodol ac ystyried y gydberthynas a’r effaith ar greu gweithle cynhwysol.
* Rhannu arferion gorau a gweithredu dulliau traws-sector arloesol perthnasol o recriwtio mewn cydweithrediad â Phartneriaeth Cydraddoldeb Cyhoeddus Cymru.

#### Sut y byddwn yn mesur ac yn monitro cynnydd

* Data arolwg staff
* Ystadegau Cyfrifiad 2022
* Dadansoddeg recriwtio
* Adroddiad ar Ddyletswydd Cydraddoldeb y Sector Cyhoeddus

#### Yn gyfrifol am wneud i hyn ddigwydd

* Pennaeth Datblygu Pobl
* Cyfarwyddwr Adnoddau a Thrawsnewid
* Cadeirydd y Pwyllgor Tegwch, Amrywiaeth a Chynhwysiant
* Cynrychiolydd Ansawdd a Chynllunio Tegwch, Amrywiaeth a Chynhwysiant

### Amcan 2: Dileu bylchau cyflog

Ein nod yw cynnal ein bylchau cyflog mor agos at sero â phosibl.

#### Camau gweithredu

* Parhau i adolygu cyflogau i sicrhau nad oes unrhyw fylchau cyflog o fewn y sefydliad.
* Gan ddefnyddio data arolwg staff, nodi unrhyw fylchau cyflog ac agor ymchwiliadau i fynd i’r afael ag unrhyw fylchau sy’n codi.
* Monitro ac ymateb i newidiadau deddfwriaethol i adroddiadau bwlch cyflog statudol.
* Adolygu canfyddiadau peilot, patrymau gwaith ac arferion gwaith Ein Gweithle yn y Dyfodol, gan anelu at ddull hyblyg o weithio yn ddiofyn.
* Rheolwyr i annog a chynorthwyo holl aelodau’r tîm i wneud cais am ddyrchafiad, gan gynnwys y rhai sy’n annhebygol o ddewis eu hunain ar gyfer dilyniant.
* Parhau i gyhoeddi data yn unol â deddfwriaeth adrodd ar fylchau cyflog.
* Rhannu arferion gorau a pholisïau gyda Phartneriaeth Cydraddoldeb Cyrff Cyhoeddus Cymru ac ystyried gweithredu unrhyw arferion arloesol perthnasol.

#### Sut y byddwn yn mesur ac yn monitro cynnydd

* Data arolwg staff
* Gwybodaeth am gyflog
* Dadansoddeg recriwtio
* Adroddiadau ar fylchau cyflog cyfredol

#### Yn gyfrifol am wneud i hyn ddigwydd

* Pennaeth Datblygu Pobl
* Cyfarwyddwr Adnoddau a Thrawsnewid
* Cadeirydd y Pwyllgor Tegwch, Amrywiaeth a Chynhwysiant
* Cynrychiolydd Ansawdd a Chynllunio Tegwch, Amrywiaeth a Chynhwysiant

### Amcan 3: Ymgysylltu â’r gymuned

Ein nod yw gweithio gyda chwsmeriaid o gefndiroedd amrywiol fel bod ein proffiliau cwsmeriaid yn adlewyrchu poblogaeth ddemograffig amrywiol Cymru yn well, gan fynd i’r afael ag unrhyw anghysondebau a all fod yn amlwg. Byddwn yn cydnabod tirwedd ddiwylliannol ddaearyddol Cymru ac yn parhau i gasglu a dadansoddi data ar nodweddion gwarchodedig. Byddwn yn parhau i addysgu, hysbysu a grymuso ein cwsmeriaid a rhanddeiliaid, gan herio materion tegwch, amrywiaeth a chynhwysiant lle bo’n briodol.

#### Camau gweithredu

* Defnyddio’r dangosfwrdd tegwch, amrywiaeth a chynhwysiant i osod data meincnod ar gyfer tegwch, amrywiaeth a chynhwysiant, dadansoddi data nodweddion gwarchodedig a gasglwyd ar lefel awdurdod lleol, cymharu proffil cwsmeriaid â data’r Cyfrifiad a defnyddio arolygon nodweddion gwarchodedig cwsmeriaid i gynnal ymchwiliad lle nodir unrhyw dueddiadau ac/neu anghysondebau ac i helpu i gynllunio a dylunio ein darpariaeth ar gyfer y dyfodol.
* Adolygu lleoliadau allgymorth cyflawni, gan werthuso eu heffeithiolrwydd o ran ymgysylltu â sylfaen cwsmeriaid mwy amrywiol, defnyddio data tegwch, amrywiaeth a chynhwysiant, a data Cyfrifiad i gynllunio lleoliadau newydd lle mae adnoddau’n caniatáu.
* Dadansoddi’r data cymorth wedi’i dargedu gyda data nodweddion gwarchodedig ar gyfer yr un ddemograffig oedran a chynnal ymchwiliad i helpu i lywio grwpiau cymorth wedi’u targedu yn y dyfodol.
* Adolygu’r cynllun marchnata a chyfathrebu ar gyfer Gyrfa Cymru gan gynnwys Cymru’n Gweithio yn unol â themâu tegwch, amrywiaeth a chynhwysiant a nodweddion gwarchodedig i sicrhau’r cyrhaeddiad mwyaf posibl i gymunedau amrywiol Cymru.
* Gweithredu proses i adolygu’r adnoddau a’r deunyddiau cyflenwi a ddefnyddir ar draws Gyrfa Cymru a Cymru’n Gweithio yn unol â themâu tegwch, amrywiaeth a chynhwysiant a nodweddion gwarchodedig i sicrhau hygyrchedd a chynhwysiant.
* Parhau i fonitro cyfranogiad mewn digwyddiadau lle mae amcanion digwyddiad yn gysylltiedig â thegwch, amrywiaeth a chynhwysiant, cymharu â data gwaelodlin a chynnal ymchwiliad yn ymwneud â gwahaniaethau data a thueddiadau sy’n dod i’r amlwg gan ddefnyddio’r canfyddiadau i helpu i lunio presenoldeb, darpariaeth a chynnwys digwyddiadau yn y dyfodol.
* Rhannu gwybodaeth ac arferion gorau yn fewnol gan roi’r wybodaeth i gydweithwyr fanteisio ar y cyfle i addysgu a hysbysu rhanddeiliaid a chyflogwyr am themâu tegwch, amrywiaeth a chynhwysiant pan fo’n briodol.
* Parhau i ddatblygu perthnasoedd newydd a phresennol gyda sefydliadau partner a rhanddeiliaid sy’n cynorthwyo cwsmeriaid o gymunedau amrywiol Cymru, gan godi ymwybyddiaeth o’r gwasanaeth a datblygu cyfleoedd ar gyfer cydweithio.
* Rhannu arferion gorau gyda Phartneriaeth Cydraddoldeb Cyhoeddus Cymru ac ystyried gweithredu unrhyw arferion arloesol perthnasol.

#### Sut y byddwn yn mesur ac yn monitro cynnydd

* Data dangosfwrdd tegwch, amrywiaeth a chynhwysiant
* Data Cyfrifiad 2022
* Data arolwg nodweddion gwarchodedig
* Data nifer yr ymwelwyr
* Adroddiadau’r System Gwybodaeth Reoli
* Adroddiad ar Ddyletswydd Cydraddoldeb y Sector Cyhoeddus

#### Yn gyfrifol am wneud i hyn ddigwydd

* Cyfarwyddwr Strategaeth Cwsmeriaid a Datblygu Gwasanaeth
* Cyfarwyddwr Adnoddau a Thrawsnewid
* Pennaeth Ansawdd a Chynllunio
* Pennaeth Gwasanaethau i Randdeiliaid
* Pennaeth Cyngor Cyflogaeth
* Pennaeth Gwasanaethau Pobl Ifanc
* Pennaeth Digidol a Chyfathrebu
* Cadeirydd y Pwyllgor Cydraddoldeb, Amrywiaeth a Chynhwysiant
* Cynrychiolydd Ansawdd a Chynllunio Tegwch, Amrywiaeth a Chynhwysiant

### Amcan 4: Sicrhau bod cydraddoldeb wedi’i wreiddio yn y broses gaffael/comisiynu a’i fod yn cael **ei reoli drwy gydol y cyfnod cyflawni**

Ein nod yw gwreiddio cydraddoldeb yn y broses gaffael, gan sicrhau nad yw arian cyhoeddus yn cael ei wario ar arferion sy’n arwain at wahaniaethu annheg, ei fod yn sicrhau gwerth am arian ac yn hyrwyddo cyfle cyfartal.

#### Camau gweithredu

* Ymgorffori cwestiwn tegwch, amrywiaeth a chynhwysiant ym mhob tendr sy’n ymddangos ar GwerthwchiGymru.
* Gwerthuso goblygiadau addasu sgôr pwysoliad y tendr i asesu effaith tegwch, amrywiaeth a chynhwysiant ar ddyfarnu tendr.
* Adrodd yn fewnol ar effaith y cwestiynau o ran tegwch, amrywiaeth a chynhwysiant yng nghanlyniadau’r tendr.
* Codi ymwybyddiaeth ymhlith y timau perthnasol am degwch, amrywiaeth a chynhwysiant a sut y mae’n effeithio ar gaffael.
* Adolygu’r rhaglen o drawsnewid Deddfwriaeth Caffael Cyhoeddus (y Deyrnas Unedig a Chymru) a rhoi newidiadau ar waith yn ôl yr angen.
* Gweithio gyda phartneriaeth Cydraddoldeb Cyrff Cyhoeddus Cymru i ddatblygu egwyddorion caffael sy’n cynnwys tegwch, amrywiaeth a chynhwysiant.

#### Sut y byddwn yn mesur ac yn monitro cynnydd

* Adroddiadau mewnol
* Data caffael

#### Yn gyfrifol am wneud i hyn ddigwydd

* Pennaeth Cyllid ac Ystadau
* Rheolwr Cydymffurfedd a Llywodraethu
* Cadeirydd y Pwyllgor Tegwch, Amrywiaeth a Chynhwysiant
* Cynrychiolydd Ansawdd a Chynllunio Tegwch, Amrywiaeth a Chynhwysiant

### Amcan 5: Sicrhau bod darpariaeth gwasanaeth yn adlewyrchu anghenion unigol

Ein nod yw sicrhau bod ein darpariaeth gwasanaeth yn adlewyrchu anghenion unigol, ac ar yr un pryd yn cyflawni’r cylch gwaith gwasanaeth a amlinellir gan Lywodraeth Cymru.

#### Camau gweithredu

* Archwilio goblygiadau cynnwys monitro cyfle cyfartal o fewn y prosesau gwerthuso presennol.
* Cynnal ymchwil defnyddwyr ac ymgysylltu â grwpiau heb gynrychiolaeth ddigonol gan ganolbwyntio ar nodweddion gwarchodedig perthnasol wrth gasglu adborth, gyda’r nod o ehangu cyfranogiad gan y grwpiau hyn.
* Ymchwilio a dilyn trywydd unrhyw gwynion a wneir i Gyrfa Cymru yn ymwneud â thegwch, amrywiaeth a chynhwysiant.
* Parhau i hysbysu ac uwchsgilio ein gweithlu i allu darparu gwasanaeth sy’n adlewyrchu anghenion unigol ac anghenion cymunedau amrywiol Cymru.
* Dylanwadu ar ddarpariaeth a chylch gwaith Llywodraeth Cymru drwy adroddiadau cadarn a sgyrsiau rheolaidd.
* Rhannu arferion gorau gyda Phartneriaeth Cydraddoldeb Cyhoeddus Cymru ac ystyried gweithredu unrhyw arferion arloesol perthnasol.

#### Sut y byddwn yn mesur ac yn monitro cynnydd

* Gwerthusiadau ac adborth cwsmeriaid
* Data polisi canlyniadau cwsmeriaid
* Adroddiad hunanwerthuso
* Fframwaith Gwella Parhaus
* Adroddiadau Estyn

#### Yn gyfrifol am wneud i hyn ddigwydd

* Cyfarwyddwr Strategaeth Cwsmeriaid a Datblygu Gwasanaeth
* Cyfarwyddwr Adnoddau a Thrawsnewid
* Pennaeth Ansawdd a Chynllunio
* Pennaeth Gwasanaethau i Randdeiliaid
* Pennaeth Cyngor Cyflogaeth
* Pennaeth Gwasanaethau Pobl Ifanc
* Cadeirydd y Pwyllgor Cydraddoldeb, Amrywiaeth a Chynhwysiant
* Cynrychiolydd Ansawdd a Chynllunio Tegwch, Amrywiaeth a Chynhwysiant